|  |  |  |
| --- | --- | --- |
| Grb | **GRAD VELIKA GORICA**  **GRADONAČELNIK** |  |

temeljem članka 9. Pravilnika o dodjeli potpora za poduzetnike početnike

(Službeni glasnik Grada Velike Gorice broj: 1/2025.)

raspisuje

**Natječaj**

**za dodjelu potpora za poduzetnike početnike za 2025. godinu**

**I. PREDMET I TRAJANJE NATJEČAJA**

Predmet ovog Natječaja je dodjela bespovratnih financijskih sredstava (potpora) Grada Velike Gorice za poduzetnike početnike za 2025.godinu.

Poduzetnikom početnikom smatra se obrt ili trgovačko društvo koje nije registrirano duže od 2 godine do dana podnošenja zahtjeva za dodjelu potpore.

Natječaj će se objaviti na službenim stranicama Grada Velike Gorice.

**Zahtjevi za dodjelu potpora zaprimat će se od 09.04.2025. do 23.04.2025. godine.**

**II. KORISNICI POTPORE**

Korisnici potpore su obrti i trgovačka društva definirana Zakonom o poticanju razvoja malog gospodarstva („Narodne novine“ broj 29/02, 63/07, 53/12, 56/13, 121/16).

Korisnici potpora moraju imati sjedište, mjesto ulaganja, a obrtnici i prebivalište na području Grada Velike Gorice te su prema Odluci o Nacionalnoj klasifikaciji djelatnosti 2025. NKD 2025. (NN broj 47/2024.) registrirani za:

|  |  |
| --- | --- |
| Područje C: | Prerađivačka industrija |
| Područje F: | Građevinarstvo |
| Područje I: | Smještaj te priprema i usluživanje hrane; i to samo razredi 56.1 Djelatnosti restorana i pokretne djelatnosti usluživanja hrane i 56.2 Djelatnosti keteringa za razna događanja, usluge keteringa na osnovi ugovora i ostale djelatnosti pripreme i usluživanja hrane |
| Područje J: | Izdavačke djelatnosti, djelatnosti emitiranja te proizvodnje i distribucije sadržaja |
| Područje K: | Telekomunikacije, računalno programiranje, savjetovanje, računalna infrastruktura i ostale informacijske uslužne djelatnosti |
| Područje N: | Stručne, znanstvene i tehničke djelatnosti |
| Područje O: | Administrativne i pomoćne djelatnosti, izuzev skupine 77.1. Iznajmljivanje i davanje u zakup (leasing) motornih vozila |
| Područje Q: | Obrazovanje |
| Područje S: | Umjetnost, sport i rekreacija, izuzev odjeljka 92 Djelatnost kockanja i klađenja |
| Područje T: | Ostale uslužne djelatnosti, izuzev odjeljka 94 Djelatnosti članskih organizacija |

Radi li se o novoosnovanom obrtu, isti mora imati upisan datum početka obavljanja obrta.

„Status poduzetnika početnika“ neće se priznati ukoliko je podnositelj zahtjeva u većinskom vlasništvu nekog drugog gospodarskog subjekta koji se bavi istom djelatnošću.

**III. NAMJENA KORIŠTENJA POTPORE**

Potpore **se odobravaju** za:

- nabavu opreme, alata, strojeva, mjernih i kontrolnih uređaja i instrumenata za obavljanje

osnovne djelatnosti

- preuređenje i nadogradnju strojeva i opreme u cilju prilagodbe novim poslovima

- unutrašnje uređenje poslovnog prostora (građevinski i instalaterski radovi unutarnjeg

uređenja te materijal za unutarnje uređenje)

- nabavu uredskog i radnog namještaja

- nabavu računalne opreme, računalnih programa i sustava

- promociju i marketinške aktivnosti (izrada internetske stranice i promotivnih materijala)

- izobrazbu vlasnika i zaposlenih

- certificiranje proizvoda

Potpore se **ne odobravaju** za troškove:

- kupnje vozila

- najma poslovnog prostora

- osnivanja odnosno registracije tvrtke

- osnivačkog kapitala za trgovačka društva

- izgradnje i dogradnje poslovnog prostora

- potrošnog materijala, sitnog inventara, nabave sirovine / repromaterijala

Neprihvatljivim se smatraju i drugi troškovi koji nisu navedeni kao prihvatljivi.

**IV. KRITERIJI ZA DODJELU I IZNOS POTPORE**

Zahtjevi za dodjelu potpora za poduzetnike početnike obrađuju se prema redoslijedu podnesene potpune prijave.

Pojedinačna potpora može iznositi do 90% troškova, odnosno najviše 2.000,00 eura.

Sredstva za iznos poreza na dodanu vrijednost (PDV) dužan je osigurati korisnik potpore.

Odobrene i dodijeljene potpore na temelju ovog natječaja smatraju se potporama male vrijednosti.

Ostvarivanjem potpore po ovom natječaju, ne može se ostvariti potpora po natječajima za dodjelu potpora za očuvanje i razvoj tradicijskih, deficitarnih i proizvodnih obrtničkih djelatnosti te za proizvodne i neproizvodne djelatnosti.

**Napomena:**

**Nepotpune i nepotpisane prijave neće se razmatrati.**

**V. POSTUPAK ODOBRAVANJA I DODJELE POTPORA**

Zahtjev za dodjelu potpora za poduzetnike početnike podnosi se Povjerenstvu putem Upravnog odjela za gospodarski razvoj, poljoprivredu i fondove EU.

Uz Zahtjev za dodjelu potpore za poduzetnike početnike, dostavlja se sljedeća dokumentacija:

1. Dokaz o pravnom statusu podnositelja zahtjeva:

- izvadak iz obrtnog registra (za obrt)

- izvadak iz sudskog registra (za trgovačko društvo)

- obavijest Državnog zavoda za statistiku o razvrstavanju poslovnih subjekata prema

NKD-u (za trgovačko društvo; služi za utvrđivanje prihvatljive djelatnosti)

2. Potvrda nadležne porezne uprave o nepostojanju duga prema državi (original ne stariji od

30 dana od dana prijave na natječaj)

3. Potvrda o nepostojanju duga prema trgovačkim društvima: Gradsko stambeno gospodarstvo,

VG Čistoća, VG Vodoopskrba i VG Komunalac original ne stariji od 30 dana od dana

prijave na natječaj (odnosi se na trgovačka društva i obrte registrirane duže od 6 mjeseci)

4. Ponude, predračuni ili računi za prihvatljive troškove iz tekuće kalendarske godine uz

obvezu naknadnog dostavljanja dokaza o namjenskom korištenju (računi, slike nabavljene

opreme i izvedenih radova te izvodi prometa po poslovnom računu kojima se dokazuje da

je obavljeno plaćanje)

5. Kartica poslovnog računa ili Ugovora o otvorenom poslovnom računu prijavitelja, preslika

6. Pristojba 2,66 eura

Obrazac Zahtjeva za dodjelu potpora može se preuzeti na web stranici Grada Velike Gorice: **www.gorica.hr.**

Popunjeni obrazac Zahtjeva s pripadajućom dokumentacijom potrebno je dostaviti u Pisarnicu **osobno ili poštom** na adresu:

**Grad Velika Gorica**

**Upravni odjel za gospodarski razvoj, poljoprivredu i fondove EU**

**( Natječaj za dodjelu potpora za poduzetnike početnike za 2025. godinu )**

**Trg kralja Tomislava 34**

**10410 Velika Gorica**

**Računi kojima se dokazuje namjensko korištenje potpore moraju:**

- biti iz tekuće godine

- odnositi se na troškove iste vrste i namjene kako je navedeno u ponudi ili predračunu

dostavljenima uz Zahtjev

- korisnik potpore mora sva plaćanja kojima dokazuje namjensko korištenje

dodijeljenih sredstava obavljati preko poslovnog računa

Neprihvatljivi su računi, predračuni i troškovnici za robe i usluge od dobavljača/izvođača s kojima je podnositelj zahtjeva/korisnik potpore povezan vlasničkim odnosima ili upravljačkim pravima, te subjekti u vlasništvu članova obitelji korisnika potpore.

Kompenzacija i cesija ne prihvaćaju se kao dokaz o izvršenom plaćanju.

Dokazi o namjenskom korištenju potpore ne smiju se koristiti kao dokaz o namjenskom korištenju drugih potpora koje dodjeljuje Grad Velika Gorica i drugi davatelji potpora.

Zaključak o dodjeli potpora za poduzetnike početnike donosi Gradonačelnik, a odobrena sredstva isplaćuju se na poslovni račun korisnika.

Grad Velika Gorica sklopit će s korisnikom ugovor kojim će utvrditi međusobna prava i obveze.

Korisnik potpore je prilikom sklapanja ugovora dužan dostaviti SOLEMNIZIRANU ZADUŽNICU za dužnika i jamca platca (vlasnika trgovačkog društva ili obrta) kao sredstvo osiguranja u slučaju povrata potpore ukoliko potpora nije namjenski utrošena ili ako potpora ne bude opravdana ili nije uložio vlastita sredstva.

Korisnik potpore koji je prilikom prijave na Natječaj za dodjelu potpora za poduzetnike početnike za 2025. godinu dostavio račune i dokaze o plaćanju istih (namjenski utrošio sredstva, opravdao potporu) i na temelju kojih je ostvario potporu, nije dužan dostaviti solemniziranu zadužnicu prilikom potpisivanja ugovora.

**VI. KONTROLA NAMJENSKOG KORIŠTENJA SREDSTAVA**

Odobrene potpore korisnici su dužni utrošiti namjenski te dostaviti Izvješće o namjenskom korištenju s dokazima do roka koji će se utvrditi ugovorom.

Upravni odjel za gospodarski razvoj, poljoprivredu i fondove EU provodit će kontrolu namjenskog korištenja sredstava.

Ako se utvrdi da korisnik potpore dodijeljena sredstva nije iskoristio namjenski ili nisu uložena vlastita sredstva te ako potpora ne bude opravdana, dužan je doznačenu potporu vratiti u roku 15 dana od dana primitka poziva za povrat potpore.

**VII.** **OSTALE INFORMACIJE**

Sve informacije možete dobiti u Upravnom odjelu za gospodarski razvoj, poljoprivredu i fondove EU, Velika Gorica, Šetalište F. Lučića 15 ili na telefon: 5520-522 i 5520-525.